Diari Oficial de la Generalitat Valenciana


Sumari del DOGV 3269, del 22-06-1998 (1998/4599)

ORDRE de 23 d'abril de 1998, de la Conselleria de Cultura, Educació i Ciència, per la qual es concedix, al centre docent privat El Armelar, de Paterna, l'autorització de funcionament durant el període transitori 1999/2000 al 2000/2001 per a 9 unitats d'educació secundària obligatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4599


Data del document
:   22-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 23 d'abril de 1998, de la Conselleria de Cultura, Educació i Ciència, per la qual es concedix, al centre docent privat El Armelar, de Paterna, l'autorització de funcionament durant el període transitori 1999/2000 al 2000/2001 per a 9 unitats d'educació secundària obligatòria. [1998/X4599]
  
L'expedient ha sigut iniciat pel representant de la titularitat del centre docent privat El Armelar, situat a la pista d'Ademús, km. 5, de Paterna i número de codi 59098777, en què sol·licita l'autorització per a funcionar durant els cursos acadèmics 1999/2000 i 2000/2001 per a 9 unitats d'Educació Secundària Obligatòria.
  
L'Ordre de 17 d'abril de 1997, de la Conselleria de Cultura, Educació i Ciència (DOGV d'11 de juny), autoritzà al centre l'obertura i funcionament en el nivell d'Educació Secundària Obligatòria per a 8 unitats i 240 llocs escolars. Així mateix, va configurar l'autorització de la resta dels nivells educatius del centre de la següent manera: l'Educació Infantil, II cicle: 6 unitats i 150 llocs escolars, l'Educació Primària: 13 unitats i 325 llocs escolars, i el Batxillerat en les modalitats de Ciències de la Naturalesa i de la Salut; Humanitats i Ciències Socials; i Tecnologia: 6 unitats i 210 llocs escolars.
  
La sol·licitud del centre per a funcionar transitòriament diposant d'una unitat més en el nivell d'Educació Secundària Obligatòria autoritzat, és conseqüència d'una evolució natural de l'alumnat procedent de l'extingida Educació General Bàsica, actual Educació Primària, que arran de l'adequació a la LOGSE promociona a l'Educació Secundària Obligatòria.
  
El Servei de Gestió i Supervisió de Projectes i Construccions ha emés informe tècnic favorable a allò sol·licitat, sempre que es destine una de les tretze unitats d'Educació Primària de les que tenen una superfície útil mínima de 45 m2 com a aula d'Educació Secundària Obligatòria per tal que la seua capacitat siga de 30 llocs escolars.
  
Atés que, per tant, el centre disposa dels espais necessaris per a accedir a allò sol·licitat, i que en cap cas l'esmentada autorització suposa un increment del nombre global d'unitats autoritzades.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 173/98, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Concedir al següent centre docent privat l'autorització per a funcionar durant el període transitori 1999/2000-2000/2001 per a 9 unitats d'Educació Secundària Obligatòria i 270 llocs escolars i 12 unitats d'Educació Primària i 300 llocs escolars, sense que s'altere la configuració de la resta dels nivells educatius del centre autoritzats en els termes de l'Ordre de 17 d'abril de 1997 (DOGV d'11 de juny)
  
Centre: El Armelar
  
Titular: Institució Teresiana
  
Domicili: Pista d'Ademús, km. 5
  
Localitat: Paterna
  
Província: València
  
Codi: 90983135
  
El centre haurà d'aportar, prèviament a l'efectiva posada en funcionament, el professorat que se'n farà càrrec, a més d'indicar-n'hi la titulació, que requerirà l'aprovació expressa de la direcció territorial.
  
Transcorregut dit període transitori tornarà el centre, automàticament i sense necessitat de nova autorització, a configurar-se en els termes de l'Ordre de 17 d'abril de 1997 (DOGV d'11 de juny).
  
Dita ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la publicació de dita ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 23 d'abril de 1998
  
El conseller de Cultura, Educació i Ciència,
  
FRANCISCO E. CAMPS ORTIZ